એક મોટા અખબારના માલીક-તંત્રીએ પોતાના અખબારને એક ઉંચાઈ ઉપર પહોંચાડવા માટે રાત-દિવસ વર્ષો સુધી મહેનત કરી, હવે તેઓ સીત્તેરી વટાવી ગયા છે પણ તેમના હાથમાંથી સત્તાની કમાન છૂટતી નથી તેમના સંતાનો પણ પચાસી વટાવી ગયા છે, તેઓ સતત ફરિયાદ કરે છે કે અમને અખબારનું સુકાન ક્યારે આપશો, પણ પિતા સુકાન છોડવા તૈયાર નથી ખરેખર સત્તા છોડીને પણ સત્તા ભોગવી શકાય છે તેવી સાદી સમજ પણ કેળવવી જોઈએ, આપણે જે કઈ કરીએ છીએ તેની પાછળ કોઈ પણ પ્રકારના સુખની પ્રાપ્તીનો જ આશય હોય છે, પણ શું આપણે સુખ મેળવવા માટેની દોડ એટલી લાંબી કરી દઈએ છીએ કે સુખ આપણી પાસેથી પસાર થઈ જાય છતાં આપણને તેનો અહેસાસ થતો નથી.